# Teratoma

Un teratoma és un tumor format per diferents tipus de teixits, com el cutani, el muscular o l'ossi, i que molt poques vegades inclou estructures més complexes pròpies del globus ocular, el tors o la mà. Usualment, un teratoma no conté cap òrgan, sinó un o més components tissulars normalment presents en el cervell, la pell, la tiroide, el fetge i el pulmó. Es formen quasi sempre en els ovaris, els testicles o la regió sacrococcígia i menys comunament en altres àrees com el sistema nerviós central. o els ronyons. Alguns poden causar molt poca simptomatologia i passen desapercebuts fins l'adultesa. No és un fet extraordinari que al seu interior apareguin cabells o dents. Un teratoma testicular pot presentar-se com un nòdul indolor. Les complicacions poden incloure torsió ovàrica, torsió testicular, peritonitis química per ruptura espontània del tumor, anèmia hemolítica autoimmunitària o hidropesia fetal.
L'epignatus és una forma molt infreqüent de teratoma orofaríngic congènit que provoca una alta mortalitat en els nounats, ja que distorsiona i obstrueix les seves vies respiratòries. Una altra variant força inusual és el teratoma congènit de l'òrbita ocular, el qual no té habitualment malignitat, però que creix amb rapidesa provocant una exoftàlmia massiva i pèrdua total de la visió. Acostuma a comportar l'enucleació de l'ull, a menys que el nadó sigui sotmès a una adequada intervenció quirúrgica el més aviat possible.
Els teratomes són un tipus de tumor de cèl·lules germinals (un tumor que comença a les cèl·lules que donen lloc als espermatozoides o als òvuls). Es divideixen en dos tipus: madurs i immadurs.
Els teratomes madurs acostumen a ser quístics i generalment de naturalesa benigna. El més freqüent és el tumor ovàric de cèl·lules germinals, que en general afecta dones amb edat de procreació (des d'adolescents fins a dones de cinquanta anys). Sovint es denomina quist dermoide perquè el seu revestiment s'assembla a la pell. Excepcionalment, la pilimicció (sortida de pèls per l'orina) és el signe clínic que indica l'existència d'un teratoma ovàric que ha envaït la bufeta urinària, creant una fístula ovàrica-vesical. En algun cas, els teratomes ovàrics madurs secreten testosterona i provoquen anomalies menstruals doloroses i virilització. Per regla general aquests tumors o quists contenen diversos elements que formen part de les vies respiratòries, els ossos, el teixit nerviós i altres teixits d'un adult. Rares vegades, però, al seu interior es troben estructures fetiformes homunculars. El seu tractament consisteix a l'extirpació quirúrgica del quist.
Els teratomes immadurs poden ser malignes. Es presenten en nenes i dones joves, en general menors de 18 anys. Aquests tumors cancerosos són poc freqüents (entre el 10 i el 20% de totes les neoplàsies malignes ovàriques en dones de menys de 20 anys) i s'assemblen a teixits embrionaris o fetals, com el teixit connectiu, els de les vies respiratòries i el del cervell. Quan no s'han estès més enllà de l'ovari i la immaduresa no és prominent (teratoma immadur de grau 1), es curen mitjançant l'extirpació quirúrgica de l'ovari. Quan s'estén més enllà de l'ovari i/o una gran part del tumor té un aspecte molt immadur (teratomes immadurs de grau 2 o 3) es recomana quimioteràpia, a més de l'ooforectomia.
La majoria dels teratomes ovàrics són madurs. En adults, els teratomes testiculars són generalment cancerígens. El diagnòstic definitiu es basa en una biòpsia del teixit.
El tractament del teratoma sacrococcigi, testicular i d'ovari és generalment per cirurgia. Els teratomas ovàrics testiculars i immadurs també són sovint tractats amb quimioteràpia. La síndrome del teratoma creixent és una entitat clínica rara, en la qual apareix un teratoma madur durant o després de la administració de quimioterapia per tractar un tumor de cèl·lules germinals maligne no seminomatós.
Els teratomes es produeixen a la zona sacrococcígia en aproximadament 1 de cada 30.000 nounats, convertint-los en un dels tumors més freqüents d'aquest grup d'edat. Les femelles són més afectades que els mascles. Els teratomes ovàrics representen aproximadament una quarta part dels tumors ovàrics i solen observar-se durant la mitjana edat. Trobar en ells teixit prostàtic és un fet insòlit. Els teratomes testiculars representen gairebé la meitat dels casos de càncer de testicle. El terme teratoma prové de les paraules gregues per "monstre" i "tumor".

## Referències

* 1 2 Dictionary of Cancer Terms. «Definition of teratoma» (en anglès). National Cancer Institute. National Institutes of Health, US Department of Health and Human Services. [Consulta: 20 desembre 2017].
* ↑ Sharpe, RA; Welsh, CT; Perry, LJP «Ocular structures in a mature ovarian teratoma» (en anglès). Am J Ophthalmol Case Rep, 2018 Nov 8; 13, pp: 20-21. PMID: 30505981. DOI: 10.1016/j.ajoc.2018.11.004. PMC: 6247403 [Consulta: 14 maig 2022].
* ↑ Raveenthiran, V «Sacrococcygeal teratoma» (en anglès). J Neonatal Surg, 2013 Abr 1; 2 (2), pp: 18. ISSN 2226-0439. PMC: 4420378. PMID: 26023438 [Consulta: 9 juny 2022].
* ↑ Agrawal, M; Uppin, MS; Patibandla, MR; Bhattacharjee, S; Panigrahi, MK; et al «Teratomas in central nervous system: a clinico-morphological study with review of literature» (en anglès). Neurol India, 2010 Nov-Des; 58 (6), pp: 841-846. ISSN 1998-4022. DOI: 10.4103/0028-3886.73740. PMID: 21150046 [Consulta: 9 juny 2022].
* ↑ Lopes Monteiro, R; Jovino Neves, T; Leal Campos, BS; Pinto, PH «Renal teratoma: Literature review and case report» (en anglès). Urol Case Rep, 2021 Mar 26; 38, pp: 101658. PMID: 33868944. DOI: 10.1016/j.eucr.2021.101658. PMC: 8040264 [Consulta: 10 juny 2022].
* ↑ Mourad, AP; De Robles, MS; O'Toole, S; Paver, E; Winn, RD «A case of an asymptomatic sacrococcygeal teratoma diagnosed in adulthood» (en anglès). J Surg Case Rep, 2020 Nov 28; 2020 (11), pp: rjaa462. PMID: 33294159. DOI: 10.1093/jscr/rjaa462. PMC: 7700776 [Consulta: 9 juny 2022].
* ↑ Krieger Bento da Silva, T; Jaquet Ribeiro, G; Alba Scortegagna, F; Zanetti, G; Marchiori, E «Teratoma: a set of teeth in the pelvis» (en anglès). Radiol Bras, 2015 Jul-Ag; 48 (4), pp: 263-264. PMID: 26379326. DOI: 10.1590/0100-3984.2015.0034. PMC: 4567366 [Consulta: 15 maig 2022].
* 1 2 Raja, Shahzad G. Access to Surgery: 500 single best answer questions in general and systematic pathology (en anglès). PasTest Limited, England, 2007, p. 508. ISBN 9781905635368.
* ↑ Cascales Campos, PA; Pastor Pérez, P; Ríos Zambudio, A; Ramírez Romero, P «Torsión ovárica por un teratoma maduro» (en castellà). Cir Esp, 2008 Abr; 83 (4), pp: 211. ISSN 1578-147X. DOI: 10.1016/s0009-739x(08)70549-9. PMID: 18358182 [Consulta: 15 maig 2022].
* ↑ Führer, S; May, M; Koch, A; Marusch, F; Gunia, S; et al «Intrauterine torsion of a testicular teratoma: a case report» (en anglès). J Perinatol, 2005 Abr; 25 (3), pp: 220-222. ISSN 0743-8346. DOI: 10.1038/sj.jp.7211229. PMID: 15731746 [Consulta: 9 juny 2022].
* ↑ Bužinskienė, D; Mongirdas, M; Mikėnas S; Drąsutienė, G; et al «Chemical peritonitis resulting from spontaneous rupture of a mature ovarian cystic teratoma: a case report» (en anglès). Acta Med Litu, 2019; 26 (4), pp: 217-226. PMID: 32355460. DOI: 10.6001/actamedica.v26i4.4207. PMC: 7180406 [Consulta: 15 maig 2022].
* ↑ Kim, I; Lee, JY; Kwon, JH; Jung, JY; Song, HH; Park, YI; et al «A case of autoimmune hemolytic anemia associated with an ovarian teratoma» (en anglès). J Korean Med Sci, 2006 Abr; 21 (2), pp: 365-367. PMID: 16614532. DOI: 10.3346/jkms.2006.21.2.365. PMC: 2734022 [Consulta: 21 juny 2022].
* ↑ Hamza, A; Vouyoukas, E; Anderson, IJ; Higgins, MJ «Thymic teratoma presenting as non-immune hydrops fetalis» (en anglès). Autops Case Rep, 2018 Feb 27; 8 (1), pp: e2018004. PMID: 29515979. DOI: 10.4322/acr.2018.004. PMC: 5828286 [Consulta: 21 juny 2022].
* ↑ Kumar, SY; Shrikrishna, U; Shetty, J; Sitaram, A «Epignathus with fetiform features» (en anglès). J Lab Physicians, 2011 Gen-Jun; 3 (1), pp: 56–58. PMID: 21701667. DOI: 10.4103/0974-2727.78571. PMC: 3118061 [Consulta: 26 maig 2022].
* ↑ Bahgat, M; Bahgat, Y; Bahgat, A «Oropharyngeal teratoma, a rare cause of airway obstruction in neonates» (en anglès). BMJ Case Rep, 2012 Jul 18; 2012, pp: bcr2012006580. PMID: 22814615. DOI: 10.1136/bcr-2012-006580. PMC: 4543570 [Consulta: 26 maig 2022].
* ↑ Tsoutsanis, PA; Charonis, GC «Congenital orbital teratoma: a case report with preservation of the globe and 18 years of follow-up» (en anglès). BMC Ophthalmol, 2021 Des 28; 21 (1), pp: 456. PMID: 34963454. DOI: 10.1186/s12886-021-02229-2. PMC: 8715611 [Consulta: 30 juny 2022].
* ↑ Cabezas-Palacios, MN; Rodríguez-Zarco, E; Rodríguez-Jiménez, I; Márquez-Maraver, F «Teratoma ovárico maduro e inmaduro, a propósito de un caso» (en castellà). Ginecol Obstet Mex, 85, 5, 2017 Maig, pp: 331-337. ISSN 2594-2034.
* ↑ Welter, SM; Khalifa, MA «Teratoma-mature» (en anglès). Ovary: Germ cell tumors. PathologyOutlines, 2021; Ag 10 (rev), pàgs: 6 [Consulta: 12 maig 2022].
* ↑ Nogales, FF; Dulcey, I; Preda, O «Germ cell tumors of the ovary: an update» (en anglès). Arch Pathol Lab Med, 2014 Mar; 138 (3), pp: 351-362. ISSN 1543-2165. DOI: 10.5858/arpa.2012-0547-RA. PMID: 24576031 [Consulta: 12 maig 2022].
* ↑ Regmi, A; Speiser, J «Dermoid cyst» (en anglès). Skin nonmelanocytic tumor: Cysts. PathologyOutlines, 2022; Jun 24 (rev), pàgs: 6 [Consulta: 30 juny 2022].
* ↑ Issack, FH; Hassen, SM; Mummed, FO; Gebreselassie, KH; et al «Pilimiction, a Rare Presentation of Ovarian Teratoma: A Case Report» (en anglès). Res Rep Urol, 2022 Mar 1; 14, pp: 57-61. PMID: 35257005. DOI: 10.2147/RRU.S356738. PMC: 8898156 [Consulta: 2 juny 2022].
* ↑ Spyridakis, E; Weidner, B; Nguyen, CK; Ergun-Longmire, B «An adolescent female with a testosterone-secreting ovarian teratoma: a case report» (en anglès). AME Case Rep, 2021 Oct 25; 5, pp: 33. PMID: 34805752. DOI: 10.21037/acr-20-168. PMC: 8572669 [Consulta: 12 maig 2022].
* ↑ Weiss, JR; Burgess, JR; Kaplan, KJ «Fetiform teratoma (homunculus)» (en anglès). Arch Pathol Lab Med, 2006 Oct; 130 (10), pp: 1552-1556. ISSN 1543-2165. DOI: 10.5858/2006-130-1552-FTH. PMID: 17090201 [Consulta: 2 juny 2022].
* ↑ Noor, MR; Hseon, TE; Jeffrey, LJH. Gynaecologic Cancer: A Handbook for Students and Practitioners (en anglès). CRC Press, 2014, p. 446. ISBN 9789814463065.
* ↑ Idle, SA; Hayes, K; Ross, JA «Ultrasound features of immature ovarian teratomas: Case series and review of literature» (en anglès). Ultrasound, 2020 Maig; 28 (2), pp: 82-90. PMID: 32528544. DOI: 10.1177/1742271X19895538. PMC: 7254944 [Consulta: 12 maig 2022].
* ↑ Mremi, A; Rwenyagila, D; Chilonga, K; Sadiq, A; et al «Immature teratoma of the ovary in a 1 year and 9-month-old child: a case report and review of the literature» (en anglès). J Surg Case Rep, 2021 Gen 30; 2021 (1), pp: rjaa609. PMID: 33542817. DOI: 10.1093/jscr/rjaa609. PMC: 7849942 [Consulta: 10 juny 2022].
* 1 2 3 Falcone, Tommaso; Hurd, William W. Clinical Reproductive Medicine and Surgery (en anglès). Elsevier Health Sciences, 2007, p. 749. ISBN 0323033091.
* ↑ Oyasu, Ryoichi; Yang, Ximing J; Yoshida, Osamu. Questions in Daily Urologic Practice: Updates for Urologists and Diagnostic Pathologists (en anglès). Springer Science & Business Media, 2009, p. 253. ISBN 9784431728191.
* ↑ Flake, AW. «Sacrococcygeal Teratoma» (en anglès). National Organization for Rare Disorders (NORD®), Information Database for Patients and Families, 2007. [Consulta: 20 desembre 2017].
* 1 2 3 Davies, Mark; Inglis, Garry; Jardine, Luke; Koorts, Pieter. Antenatal Consults: A Guide for Neonatologists and Paediatricians - E-Book (en anglès). Elsevier Health Sciences, 2012, p. 298. ISBN 072958108X.
* 1 2 Price, Pat; Sikora, Karol; Illidge, Tim. Treatment of Cancer Fifth Edition (en anglès). CRC Press, 2008, p. 713. ISBN 9780340912218.
* ↑ Hillard, Paula J. Adams. The 5-minute Obstetrics and Gynecology Consult (en anglès). Lippincott Williams & Wilkins, 2008, p. 140. ISBN 9780781769426.
* ↑ Scavuzzo, A; Santana Ríos, ZA; Reynoso Noverón, N; Jimenez Ríos, MA «Growing Teratoma Syndrome» (en anglès). Case Rep Urol, 2014 Ag 17; 2014, pp: 139425. PMID: 25197607. DOI: 10.1155/2014/139425. PMC: 8967786 [Consulta: 18 maig 2022].
* ↑ Corton, MM; Leveno, KJ; Bloom, SL; Hoffman, BL. Williams Obstetrics 24/E (ebook) (en anglès). McGraw Hill Professional, 2014, p. Chapter 16. ISBN 9780071798945.
* ↑ Pecorella, I; Framarino Dei Malatesta, ML; Riganelli, L; Ciardi, G; Porpora, MG «Prostatic tissue: an unexpected finding in a mature ovarian teratoma» (en anglès). Arch Gynecol Obstet, 2022 Abr; 305 (4), pp: 969-976. PMID: 34618214. DOI: 10.1007/s00404-021-06245-x. PMC: 8967786 [Consulta: 18 maig 2022].
* ↑ Farci, F; Shamsudeen, S «Testicular Teratoma» (en anglès). StatPearls [Internet]. StatPearls Publishing LLC, 2022 Gen 4; NBK567728 (rev), pàgs: 11. PMID: 33620805 [Consulta: 12 maig 2022].
* ↑ Krafts, K «The monster tumor» (en anglès). Pathology Student. University of Minnesota, 2011; Abr 21, pàgs: 3 [Consulta: 12 maig 2022].

## Bibliografia

* Ul Hassan, Ashfaq; Khanday, Shifan; Ahad, Farhana; Rasool, Zubaida; Rasool, Zahida. Teratomas: the Unique Masses: Embryological, Histopathological and Clinical Perspective (en anglès). Sch J App Med Sci, 2014; 2 (2A), pp: 551-553. ISSN 2320-6691 [Consulta: 12 maig 2022]. Arxivat 28 de gener 2022 a Wayback Machine.
* Wield, Alyssa; Hodeib, Melissa; Khan, Mohammad; Gubernick, Lindsay; et al. Sebaceous carcinoma arising within an ovarian mature cystic teratoma: A case report with discussion of clinical management and genetic evaluation (en anglès). Gynecol Oncol Rep, 2018 Ag 29; 26, pp: 37-40. PMID: 30225334. DOI 10.1016/j.gore.2018.08.011 [Consulta: 13 maig 2022].
* Sethi, Pruthwiraj; Purkait, Suvendu. Mature Cystic Teratoma of Douglas' Pouch: A Rare Entity (en anglès). Cureus, 2019 Ag 29; 11 (8), pp: e5515. PMID: 31687291. DOI 10.7759/cureus.5515 [Consulta: 15 juny 2022].
* Lin, Jingfang; Wang, Minjin; Wang, Jierui; Li, Jinmei. Ovarian Teratoma-Related Paraneoplastic Neurological Syndromes (en anglès). Front Oncol, 2022 Maig 16; 12, pp: 892539. PMID: 35651803. DOI 10.3389/fonc.2022.892539 [Consulta: 9 juny 2022].

## Enllaços externs

* Sacrococcygeal Teratoma (SCT) University of California San Francisco Fetal Treatment Center; 2016 Oct 9 (anglès)
* ¿Qué es un teratoma? – Definición, tipos, causas y síntomas Sinchitullo Rosales AO, Salvador Z. Reproducción Asistida.org; 2019 Des 16 (castellà)
* Neonatal Intrapericardial Teratoma Excision Solomon N. CTSNet; 2020 Mar 27 (anglès)